Les Cistelles del Bosc: Cistella 25 d’Abril – El Bosc de Bambú
Les Cistelles del Bosc: Cistella 25 d’Abril
Explosió de primavera, un cap de setmana càlid que invita a sortir, passejar, respirar camp, mar i muntanya, el nostre cos que ens demana cada vegada receptes més refrescants i més fruita, i una terra que ens proporciona delícies nutritives de temporada que et portem cada dimecres a casa. Són dies de canvis interns i externs, pel què la nostra dieta també s’ajusta una mica als canvis estacionals per proporcionar-nos allò òptim a cada instant. Ho tens clar oi, que no hi ha res millor que apostar per fruita i verdura ecològica dels pagesos de la teva terra? El teu cos, la teva ment i el planeta ho agrairan, i també les iniciatives locals i familiars del teu territori proper!
Comencem parlant de les benvingudes amanides, on pots donar llum a la imaginació i incloure-hi una varietat brutal de fulla verda: enciam escarolet, fulla de roure vermell, fulla de roure verd i meravella; espinacs, escarola, remolatxa i ravenets, així com alls i cebes tendres. Anima’t i afegeix fulles col en cru a les teves amanides, ja sigui de la varietat col rodona arrissada, lombarda o xinesa.
Les cremes tèbies són un dels nostres plats preferits pels vespres de primavera: de porro, de pastanaga, de carbassa, de brócoli… i fixa’t que encara tenim calçots ecològics i carxofes, aprofita’n els darrers dies!
No et deixis la fruita que el cos tant et demana, per nosaltres el millor moment de consumir-la és entre hores i sovint acompanyada de fruits secs: els cítrics entren frescos i brutals a mig matí, en forma de taronges, kiwis o mandarines. Pomes a mitja tarda, peres ben dolces i plàtans energètics per carregar-nos d’energia a grans i menuts. I com no, els indispensables alvocats, que nosaltres consumim cada matí amb unes torrades de pa de fajol, de mill o d’arròs del Forn de Sant Iscle i que tu també pots demanar al catàleg!
Pots incloure algun suquet de fruita, mel, melmelades, ous ecològics o algun vinet empordanès, que ja saps que per a comandes a partir de 35€ el servei d’entrega a domicili és gratuït!
Com sempre esperem la teva comanda abans de dilluns a les 14h. La Cistella la podràs recollir dimecres de 16h a 18h al nostre Rebost a Crespià (C/ Gènova 14), al Bar de l’Espai Cultural La Cate de Figueres a partir de les 18.30h o bé te la portem a casa a partir de les 20h.
Fins dimecres i feliç diada de Sant Jordi!
Propostes Cistelles 25 d’Abril
– Un Enciam fulla roure verd
– Un manat ceba tendra
– Brócoli 0.46Kg
– Pastanaga 0.75Kg
– Kiwi 0.3Kg
– Mandarina 0.57Kg
– Poma golden 0.56Kg
– Porros 0.6kg
– Ceba seca gra d’or 0.75Kg
– Mandarina 0.95Kg
– Poma golden 0.91Kg
– Mandarina 0.84Kg
– Poma golden 0.84Kg
– Taronja 0.85Kg
Les Cistelles del Bosc: Cistella 18 d’Abril
Les Cistelles del Bosc: Cistella 23 de Maig